APSTIPRINĀTS

Ķekavas novada pašvaldības

Iepirkumu komisijas 2017.gada 16.janvāra sēdē

protokols Nr.2

Ar grozījumiem līdz 06.02.2017

**SARUNU PROCEDŪRAS**

**KANDIDĀTU ATLASES NOLIKUMS**

**“Ķekavas novada teritorijas plānojuma 2018. - 2030. gadam izstrāde”**

**Nr. ĶNP 2017/1**

Ķekavas novada Ķekavas pagasts, 2017

Saturs

[Saturs 2](#_Toc448502399)

[1. Vispārīgā informācija 3](#_Toc448502400)

[2. Iepirkuma priekšmets 3](#_Toc448502401)

[3. Sarunu procedūras 1.kārtas norise 4](#_Toc448502402)

[4. Sarunu procedūras 2.kārtas norise 10](#_Toc448502403)

[4. Nolikuma pielikumi 11](#_Toc448502404)

[Pieteikuma vēstules forma 12](#_Toc448502405)

[Apliecinājums par finanšu apgrozījumu 14](#_Toc448502406)

[Iepriekš sniegto pakalpojumu saraksts 15](#_Toc448502407)

[Iesaistīto speciālistu saraksts 16](#_Toc448502408)

[Informācija par kandidāta speciālistiem 17](#_Toc448502409)

1. Vispārīgā informācija
   1. Iepirkuma identifikācijas numurs: ĶNP 2017/1
   2. **Pasūtītājs:**

|  |  |
| --- | --- |
| **Pasūtītāja nosaukums** | Ķekavas novada pašvaldība |
| **Pasūtītāja adrese** | Gaismas iela 19 k-9-1, Ķekava, Ķekavas pagasts, Ķekavas novads, LV-2123 |
| **Nodokļu maksātāja reģistrācijas kods** | 90000048491 |
| **Tālruņa numurs** | +371 67935803 |
| **Faksa numurs** | +371 67935819 |
| **E-pasta adrese** | [novads@kekava.lv](mailto:novads@kekava.lv) |
| **Interneta adrese** | [www.kekava.lv](http://www.kekava.lv) |
| **Darba laiks** | Pirmdien no plkst. 08.00 līdz 18.00; otrdien, trešdien no plkst. 08.00 līdz 17.00; ceturtdien no plkst. 09.00 līdz 19.00, piektdienās no plkst. 08.00 līdz 14.00. Pusdienas pārtraukums no plkst. 13.00 līdz 14.00, piektdien bez pusdienas pārtraukuma |
| **Kontaktpersona par organizatoriskiem jautājumiem** | Līga Blate |
| **Tālruņa numurs** | +371 67935803 |
| **E-pasta adrese** | [iepirkumi@kekava.lv](mailto:iepirkumi@kekava.lv) |

* 1. **Sarunu procedūra** – sarunu procedūra, iepriekš publicējot paziņojumu par līgumu, “Ķekavas novada teritorijas plānojuma 2018. - 2030. gadam izstrāde”, iepirkuma identifikācijas numurs: ĶNP 2017/1.
  2. **Sarunu procedūras piemērošanas pamatojums** – Pasūtītājs sarunu procedūru, iepriekš publicējot paziņojumu par līgumu, rīko, pamatojoties uz Publisko iepirkumu likuma 62.panta pirmās daļas 2.punktu - iepirkuma priekšmets ir tādi pakalpojumi, kuru raksturs neļauj pietiekami precīzi paredzēt līguma izpildei nepieciešamās prasības, un tādēļ nav iespējams izvēlēties atbilstošāko piedāvājumu atklātā vai slēgtā konkursā.
  3. **Sarunu procedūra tiek veikta divās kārtās:**
     1. 1.kārta – pieteikumu iesniegšana kandidātu atlasei;
     2. 2.kārta – sarunu veikšana ar pretendentiem un piedāvājumu iesniegšana.
  4. **Kandidāts** – piegādātājs, kurš piedalās Sarunu procedūrā līdz piedāvājuma iesniegšanai.
  5. **Pretendents** – piegādātājs, kurš ir iesniedzis piedāvājumu.
  6. **Komisija** – Ķekavas novada pašvaldības Iepirkuma komisija.
  7. **Nolikums** – sarunu procedūras “Ķekavas novada teritorijas plānojuma 2018. - 2030. gadam izstrāde”, iepirkuma identifikācijas numurs: ĶNP 2017/1, Kandidātu atlases nolikums.
  8. Kandidāti sedz visas izmaksas, kas saistītas ar viņu pieteikumu sagatavošanu un iesniegšanu Pasūtītājam.

# Iepirkuma priekšmets

* 1. Iepirkuma priekšmets: Ķekavas novada teritorijas plānojuma 2018. - 2030. gadam izstrāde (turpmāk – Pakalpojums) atbilstoši Nolikuma un tā pielikumu prasībām.
  2. CPV kods: 71410000-5 (Pilsētplānošanas pakalpojumi).
  3. Iepirkuma līgums: Sarunu procedūras rezultātā ar uzvarējušo Pretendentu tiek noslēgts iepirkuma līgums par Ķekavas novada teritorijas plānojuma 2018. - 2030. gadam izstrādi.
  4. Līguma termiņš: 2018.gada 30.septembris.

# Sarunu procedūras 1.kārtas norise

* 1. Sarunu procedūras 1.kārtā tiek veikta Kandidātu atlase saskaņā ar Nolikumā noteiktajām atlases prasībām.
  2. **Sarunu procedūras dokumentu saņemšanas vieta:**
     1. Ar Nolikumu un visiem papildu dokumentiem var iepazīties un tos lejupielādēt Pasūtītāja tīmekļa vietnē [www.kekava.lv](http://www.kekava.lv) sadaļā „Pašvaldība/Publiskie iepirkumi/Pašvaldības iepirkumi” vai Ķekavas novada pašvaldības administrācijas ēkas 2.stāvā, 30.kabinetā, Gaismas ielā 19 k-9-1, Ķekavā, Ķekavas pagastā, Ķekavas novadā, LV-2123, Nolikuma 1.2.punktā norādītajā darba laikā, **līdz 2017.gada 27.februārim, plkst. 11:00**.
     2. Ja Kandidātam nav iespējas iepazīties ar iepirkuma procedūras dokumentiem Nolikuma 3.2.1.apakšpunktā noteiktajā kārtībā vai Kandidāts vēlas saņemt iepirkuma procedūras dokumentus drukātā veidā, Pasūtītājs tos izsniedz Kandidātam trīs darba dienu laikā pēc tam, kad rakstveidā saņemts šo dokumentu pieprasījums, ievērojot Publisko iepirkumu likuma noteikumus.
  3. **Papildu informācijas pieprasīšana un sniegšana:**
     1. Informācijas apmaiņa starp Pasūtītāju un Kandidātu notiek latviešu valodā pa pastu, faksu vai elektroniski. Informācijas pieprasījumi ir jāadresē Nolikuma 1.2.punktā norādītajai kontaktpersonai.
     2. Ja Kandidāts ir laikus pieprasījis papildu informāciju par Kandidātu atlases prasībām, Pasūtītājs to sniedz iespējami īsā laikā, bet ne vēlāk kā četras dienas pirms pieteikumu iesniegšanas termiņa beigām. Papildu informāciju Pasūtītājs nosūta Kandidātam, kas uzdevis jautājumu, un vienlaikus ievieto šo informāciju mājaslapā internetā, kurā ir pieejami iepirkuma procedūras dokumenti, norādot arī uzdoto jautājumu.
     3. Pasūtītājs nodrošina brīvu un tiešu elektronisko piekļuvi Sarunu procedūras 1.kārtas dokumentiem [www.kekava.lv](http://www.kekava.lv) sadaļā „Pašvaldība/Publiskie iepirkumi/Pašvaldības iepirkumi”.
     4. Saskaņā ar Publisko iepirkumu likuma 30.panta ceturto un piekto daļu Pasūtītājs papildu informāciju, informāciju par grozījumiem Sarunu procedūras dokumentos, kā arī citu informāciju, kas ir saistīta ar Sarunu procedūru, publicē savā tīmekļa vietnē [www.kekava.lv](http://www.kekava.lv) sadaļā „Pašvaldība/Publiskie iepirkumi/Pašvaldības iepirkumi”.
     5. Kandidātiem ir pienākums sekot informācijai, kas tiks publicēta Ķekavas novada pašvaldības mājaslapā par Sarunu procedūru.
  4. **Noteikumi pieteikuma sagatavošanai un iesniegšanai:**
     1. Pieteikumam jāatbilst visām šajā Nolikumā, tā pielikumos un normatīvajos aktos ietvertajām prasībām.
     2. Pieteikums sastāv no viena sējuma un tajā tiek iekļauti kvalifikācijas dokumenti, kuriem pievienota Nolikuma 1.pielikumā iekļautā Pieteikuma vēstule;
     3. Visi pieteikumu veidojošie dokumenti jāiesniedz divos eksemplāros aizlīmētā iepakojumā - viens ar norādi „Oriģināls” un otrs ar norādi „Kopija”. Pretrunu gadījumā starp pieteikuma oriģinālu un kopiju, tiks ņemts vērā pieteikuma oriģināls.
     4. Uz iepakojuma ar pieteikuma oriģinālu un ar pieteikuma kopijām ir jānorāda šāda informācija:
        1. Pasūtītāja nosaukums un adrese;
        2. Kandidāta nosaukums, tā pasta adrese, e-pasta adrese, tālrunis un faksa numuru;
        3. Iepirkuma procedūras nosaukums un identifikācijas numurs;
        4. atzīmi „Neatvērt līdz **2017.gada 27.februārim plkst.11:00**”.
     5. Kandidāts pirms pieteikuma iesniegšanas termiņa beigām var atsaukt iesniegto pieteikumu. Atsaukumam ir bezierunu raksturs un tas izslēdz Kandidāta atsauktā pieteikuma tālāku līdzdalību iepirkuma procedūrā.
     6. Iesniegto pieteikumu Kandidāts ir tiesīgs grozīt tikai līdz pieteikumu iesniegšanas termiņa beigām. Pieteikuma papildinājumi, labojumi ir jāiesniedz rakstveidā personīgi vai pasta sūtījumā Ķekavas novada pašvaldībai līdz **2017.gada 27.februārim plkst.11:00**, slēgtā iepakojumā. Uz iepakojuma jānorāda Nolikuma 3.4.4. punktā noteiktais ar papildu norādi – “PAPILDINĀJUMS” vai ”LABOJUMI”.
     7. Pieteikums jāsagatavo un jāiesniedz:
        1. latviešu valodā. Ja Kandidāts iesniedz dokumentus svešvalodā, tiem jāpievieno Kandidāta apliecināts tulkojums latviešu valodā;
        2. datordrukā;
        3. tam jābūt cauršūtam (caurauklotam), nodrošinot lapu aizvietošanas neiespējamību, ar apzīmogotu uzlīmi, uz kuras norādīts lapu skaits un datums un tai jābūt Kandidāta amatpersonas ar paraksta tiesībām vai Kandidāta pilnvarotas personas parakstītai;
        4. ar secīgi sanumurētām lapām;
        5. ar pieteikuma satura rādītāju.
     8. Pieteikumam un visiem tam pievienotajiem dokumentiem ir jāatbilst Dokumentu juridiskā spēka likumam un Ministru kabineta 2010.gada 28.septembra noteikumiem Nr.916 „Dokumentu izstrādāšanas un noformēšanas kārtība”. Atbilstoši Publisko iepirkumu likuma 33.panta septītās daļas otrajam teikumam, iesniedzot pieteikumu, Kandidāts ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss pieteikums ir cauršūts vai caurauklots. Šādā gadījumā Kandidāts norāda pieteikuma vēstulē (1.pielikums) prasīto informāciju un uz attiecīgā dokumenta atvasinājuma vai tulkojuma norāda tā veidu (kopija, izraksts, noraksts vai tulkojums).
     9. Visi pieteikuma pielikumi ir tā neatņemamas sastāvdaļas.
     10. Pieteikumu paraksta Kandidāta pārstāvēt tiesīgā persona.
     11. Ja attiecībā uz iepirkuma priekšmetu vai atsevišķām tā daļām nepieciešams ievērot komercnoslēpumu atbilstoši Komerclikuma 19.pantam vai tā uzskatāma par konfidenciālu informāciju, Kandidāts to norāda savā pieteikumā. Kandidāts nevar noteikt komercnoslēpuma vai konfidenciālas informācijas statusu informācijai, kura atbilstoši Publisko iepirkumu likuma vai citu normatīvo aktu regulējumam ir vispārpieejama informācija.
  5. **Pieteikumu iesniegšanas laiks, vieta un kārtība:**
     1. Kandidāts iesniedz pieteikumu, kas sagatavots Nolikumā noradītajā veidā, līdz **2017.gada 27.februārim plkst. 11:00**, personīgi nolikuma 1.2.punktā minētajā adresē, Klientu apkalpošanas centrā vai nosūta pa pastu.
     2. Saņemot pieteikumu, Pasūtītāja pārstāvis reģistrē tā iesniegšanas datumu un laiku.
     3. Ja pieteikums tiek sūtīts pa pastu, Kandidāts ir atbildīgs un uzņemas risku par to, lai Pasūtītājs saņemtu pieteikumu Nolikuma 3.5.1.punktā norādītajā vietā un termiņā.
     4. Pieteikumi, kuri tiks iesniegti vai saņemti pa pastu pēc pieteikumu iesniegšanai noteiktā termiņa vai ja pieteikums nebūs noformēts tā, lai pieteikumā iekļautā informācija nebūtu pieejama līdz pieteikumu atvēršanas brīdim, netiks izskatīti un tiks atdoti vai nosūtīti atpakaļ Kandidātam neatvērti. Saņemot aploksni, kas nav slēgta vai atbilstoši marķēta, Komisijas atbildīgā persona sagatavo rakstisku izziņu, kurā norāda aploksnes bojājuma veidu, saņemšanas laiku un apstākļus.
     5. Pieteikumu atbilstības pārbaudi un vērtēšanu Komisija veic slēgtā sēdē.
  6. **Kandidātu izslēgšanas noteikumi:** Pasūtītājs pārbauda un izslēdz Kandidātu no dalības iepirkuma procedūrā atbilstoši Publisko iepirkumu likuma 39.1 pantam.
  7. **Kvalifikācijas prasības:**

|  |  |
| --- | --- |
| 3.7.1.Kvalifikācijas prasības ir obligātas visiem Kandidātiem, kas vēlas iegūt līguma slēgšanas tiesības. Kandidātam ir jāatbilst šādām **kvalifikācijas prasībām:** | Lai pierādītu atbilstību Pasūtītāja noteiktajām kvalifikācijas prasībām, Kandidātam jāiesniedz šādi **tā kvalifikāciju apliecinošie dokumenti:** |
| 3.7.1.1. Kandidāts piekrīt nolikuma noteikumiem. | Kandidāta pavadvēstule/pieteikuma vēstule (noformēta atbilstoši Nolikuma 1.pielikumam) ar apliecinājumu, ka Kandidāts pilnībā izprot un piekrīt Sarunu procedūras noteikumiem, apņemas tos ievērot un izpildīt Sarunu procedūras nosacījumus saskaņā ar visiem Nolikuma, tā pielikumu un Kandidāta pieteikuma noteikumiem. |
| 3.7.1.2. Kandidāts ir reģistrēts atbilstoši attiecīgās valsts normatīvo aktu prasībām. | Par Latvijas Republikā reģistrētu Kandidātu reģistrāciju atbilstoši normatīvo aktu prasībām Komisija pārliecināsies Uzņēmumu reģistra datu bāzē.  Kandidātam, kas nav reģistrēts komercreģistrā, jāiesniedz dokuments, kas apliecina tā reģistrāciju.  Ārvalstī reģistrētam Kandidātam jāiesniedz kompetentas attiecīgās valsts institūcijas izsniegts dokuments, kas apliecina, ka Kandidāts ir reģistrēts atbilstoši tās valsts normatīvo aktu prasībām. |
| 3.7.1.3. Kandidāta pārstāvim, kas parakstījis pieteikuma dokumentus, ir pārstāvības (paraksta) tiesības. | Dokuments, kas apliecina Kandidāta pārstāvja, kurš paraksta pieteikumu, pārstāvības (paraksta) tiesības. Ja Kandidāts iesniedz pilnvaru, tad papildus tam jāiesniedz dokuments, kas apliecina, ka pilnvaras devējam ir Kandidāta pārstāvības (paraksta) tiesības. |
| 3.7.1.4. Kandidāta vidējais finanšu (neto) apgrozījums ne vairāk kā 3 (trīs) iepriekšējo noslēgto finanšu gadu laikā, vai, ja Kandidāts reģistrēts vēlāk, no tā reģistrācijas dienas, ciktāl informācija par šo apgrozījumu ir iespējama, ņemot vērā Kandidāta dibināšanas vai darbības uzsākšanas laiku, ir vismaz 100 000, 00 (viens simts tūkstoši) *euro* bez PVN gadā.  Kandidātiem, kuri dibināti vēlāk, vidējais finanšu apgrozījums tiks rēķināts proporcionāli apgrozījumam nostrādātajā laika periodā. | Apliecinājums atbilstoši nolikuma 2.pielikumā dotajam paraugam. |
| 3.7.1.5. Kandidātam ne vairāk kā iepriekšējo 3 (trīs) gadu (2014., 2015., 2016.) laikā līdz pieteikuma iesniegšanas brīdim ir pieredze vismaz 2 (divu) līdzīga rakstura teritoriju plānojumu izstrādē (par līdzīga rakstura darbiem tiks uzskatīta teritoriju plānojumu un lokālplānojumu izstrāde pašvaldībām ar iedzīvotāju skaitu vismaz 20 000 cilvēku), un šo darbu kopējais apjoms naudas izteiksmē ir ne mazāks par EUR 30 000 bez PVN (trīsdesmit tūkstoši eiro). | Iepriekš sniegto pakalpojumu saraksts, kas aizpildīts atbilstoši Nolikuma 3.pielikumā dotajam paraugam un atsauksmes no vismaz 2 (diviem) šajā sarakstā norādītajiem pasūtītājiem. Atsauksmēs jāatspoguļo sarakstā norādītos teritoriju plānojumu izstrādes pakalpojumus, to raksturu, izpildes laiku un kvalitāti. |
| 3.7.1.6. Kandidāts uz līguma darbības laiku pakalpojumu sniegšanai piesaista un Pasūtītājam nodrošina šādus speciālistus: | 1. Līguma izpildē iesaistīto speciālistu saraksts, kā arī pieejamības apliecinājums, kas aizpildīts atbilstoši Nolikuma 4.pielikumā dotajam paraugam; 2. Informācija par Kandidāta piedāvātā personāla realizētajiem projektiem atbilstoši turpmākajās prasībās norādītajam, 3. Informācija par iesaistīto speciālistu kvalifikāciju, izglītību.   Viens speciālists drīkst pildīt vairākas pozīcijas. |
| 3.7.1.6.1. **Teritorijas plānojuma izstrādes vadītāju**, kam uz piedāvājuma iesniegšanas brīdi ir augstākā izglītība ar teritorijas plānošanu saistītā nozarē un iepriekšējo 3 (trīs) gadu laikā (2014., 2015. un 2016.gadā) ir pieredze vismaz 2 (divu) līdzīgu plānošanas dokumentu izstrādē pašvaldībās, pieredze darbā ar TAPIS (Teritorijas attīstības plānošanas informācijas sistēma) un vismaz 1 (viena) ievietošana sistēmā. | Atbilstoši nolikuma 5.pielikumam aizpildīta informācija par iesaistīto speciālistu kvalifikāciju, izglītību un pieredzi, papildus pievienojot šī speciālista kompetenci apliecinoša dokumenta kopiju, ja informācija nav pieejama publiskajās datubāzēs. Vēlams pievienot atsauksmes no pasūtītājiem (vai darba devējiem), kas apliecina speciālista pieredzi attiecīgajā nozarē. |
| 3.7.1.6.2. **Arhitekts,** kam uz piedāvājuma iesniegšanas brīdi ir spēkā esošs arhitekta prakses sertifikāts un iepriekšējo 3 (trīs) gadu laikā (2014., 2015. un 2016.gadā) ir pieredze vismaz 2 (divu) teritorijas izmantošanas un apbūves noteikumu izstrādē, saskaņā ar Ministru kabineta 2013.gada 30.aprīļa noteikumu Nr. 240 “Vispārīgie teritorijas plānošanas, izmantošanas un apbūves noteikumi” prasībām. | Atbilstoši nolikuma 5.pielikumam aizpildīta informācija par iesaistīto speciālistu kvalifikāciju, izglītību un pieredzi, papildus pievienojot šī speciālista kompetenci apliecinoša dokumenta kopiju, ja informācija nav pieejama publiskajās datubāzēs. Vēlams pievienot atsauksmes no pasūtītājiem (vai darba devējiem), kas apliecina speciālista pieredzi attiecīgajā nozarē. |
| 3.7.1.6.3. **Transporta speciālists**, kam uz piedāvājuma iesniegšanas brīdi ir augstākā izglītība transportbūvē un iepriekšējo 3 (trīs) gadu laikā (2014., 2015. un 2016.gadā) ir pieredze vismaz 2 (divu) teritorijas plānojumu izstrādē. | Atbilstoši nolikuma 5.pielikumam aizpildīta informācija par iesaistīto speciālistu kvalifikāciju, izglītību un pieredzi, papildus pievienojot šī speciālista kompetenci apliecinoša dokumenta kopiju, ja informācija nav pieejama publiskajās datubāzēs. Vēlams pievienot atsauksmes no pasūtītājiem (vai darba devējiem), kas apliecina speciālista pieredzi attiecīgajā nozarē. |
| 3.7.1.6.4. **Inženierkomunikāciju tīklu speciālists**, kam uz piedāvājuma iesniegšanas brīdi ir augstākā izglītība inženiertehniskā specialitātē un iepriekšējo 3 (trīs) gadu laikā (2014., 2015. un 2016.gadā) ir pieredze inženierkomunikāciju projektēšanā vismaz 1 (viena) teritorijas plānojuma izstrādē. | Atbilstoši nolikuma 5.pielikumam aizpildīta informācija par iesaistīto speciālistu kvalifikāciju, izglītību un pieredzi, papildus pievienojot šī speciālista kompetenci apliecinoša dokumenta kopiju, ja informācija nav pieejama publiskajās datubāzēs. Vēlams pievienot atsauksmes no pasūtītājiem (vai darba devējiem), kas apliecina speciālista pieredzi attiecīgajā nozarē. |
| 3.7.1.6.5. **Hidrologs**, kam uz piedāvājuma iesniegšanas brīdi ir augstākā izglītība atbilstošā nozarē un iepriekšējo 3 (trīs) gadu laikā (2014., 2015. un 2016.gadā) ir pieredze vismaz 1 (viena) teritorijas plānojuma izstrādē, analizējot applūšanas riskus. | Atbilstoši nolikuma 5.pielikumam aizpildīta informācija par iesaistīto speciālistu kvalifikāciju, izglītību un pieredzi, papildus pievienojot šī speciālista kompetenci apliecinoša dokumenta kopiju, ja informācija nav pieejama publiskajās datubāzēs. Vēlams pievienot atsauksmes no pasūtītājiem (vai darba devējiem), kas apliecina speciālista pieredzi attiecīgajā nozarē. |
| 3.7.1.6.6. **Vides speciālists**, kam uz piedāvājuma iesniegšanas brīdi ir augstākā izglītība vides jomā, iepriekšējo 3 (trīs) gadu laikā (2014., 2015. un 2016.gadā) ir pieredze darbā ar vides projektiem, vides inženierinfrastruktūras projektiem, teritorijas plānojumiem, ietekmes uz vidi novērtējumiem. | Atbilstoši nolikuma 5.pielikumam aizpildīta informācija par iesaistīto speciālistu kvalifikāciju, izglītību un pieredzi, papildus pievienojot šī speciālista kompetenci apliecinoša dokumenta kopiju, ja informācija nav pieejama publiskajās datubāzēs. Vēlams pievienot atsauksmes no pasūtītājiem (vai darba devējiem), kas apliecina speciālista pieredzi attiecīgajā nozarē. |
| 3.7.1.6.7. **Kartogrāfs**, kam uz piedāvājuma iesniegšanas brīdi ir augstākā izglītība atbilstošā nozarē un iepriekšējo 3 (trīs) gadu laikā (2014., 2015. un 2016.gadā) ir pieredze vismaz 3 (trīs) teritorijas plānojumu izstrādē, vismaz viena teritorijas plānojuma izstrāde izmantojot TAPIS. | Atbilstoši nolikuma 5.pielikumam aizpildīta informācija par iesaistīto speciālistu kvalifikāciju, izglītību un pieredzi, papildus pievienojot šī speciālista kompetenci apliecinoša dokumenta kopiju, ja informācija nav pieejama publiskajās datubāzēs. Vēlams pievienot atsauksmes no pasūtītājiem (vai darba devējiem), kas apliecina speciālista pieredzi attiecīgajā nozarē. |

* + 1. Ja pieteikumu iesniedz personu apvienība, pieteikumā papildus norāda personu, kas Sarunu procedūrā pārstāv attiecīgo personu apvienību, katras personas atbildības sadalījumu, kā arī vienošanos par sadarbību konkrētā Līguma izpildei.
  1. Ja pieteikumu iesniedz personu apvienība vai personālsabiedrība, Nolikuma 3.7.1.1. – 3.7.1.3.punktos minētie dokumenti jāiesniedz par katru no attiecīgās personu apvienības vai personālsabiedrības biedriem.
  2. Kandidāts var balstīties uz citu uzņēmēju iespējām, ja tas ir nepieciešams konkrētā Līguma izpildei, neatkarīgi no savstarpējo attiecību tiesiskā rakstura, šādā gadījumā Kandidāts pierāda Pasūtītājam, ka viņa rīcībā būs nepieciešamie resursi. Ja Kandidāts savas kvalifikācijas atbilstības apliecināšanai balstās uz citu personu iespējām, Kandidātu atlasei papildus jāiesniedz šādi dokumenti:
     1. Nolikuma 3.7.1.2., 3.7.1.3.punktā prasītā informācija par personu, uz kuras iespējām Kandidāts balstās;
     2. Personas, uz kuras iespējām Kandidāts balstās, apliecinājums vai vienošanās par nepieciešamo resursu nodošanu Kandidāta rīcībā un sadarbību ar Kandidātu konkrētā Līguma izpildē, no kuriem Pasūtītājs var gūt pārliecību, ka Kandidāta rīcībā būs nepieciešamie resursi.
  3. **Pieteikumu pārbaude.** Komisija veic pieteikumu pārbaudi slēgtā sēdē, kuras laikā Komisija pārbauda pieteikumu atbilstību Nolikumā noteiktajām prasībām.
     1. Vērtējot noformējuma un kvalifikācijas trūkumus, tiks ņemts vērā trūkuma būtiskums un ietekme uz iespēju izvērtēt Kandidāta atbilstību kvalifikācijas prasībām un iesniegto pieteikumu pēc būtības.
     2. Kandidāts tiek noraidīts un tā pieteikums netiek tālāk izvērtēts, ja Komisija konstatē, ka:
        1. Kandidāts neatbilst kādai no Nolikuma 3.7.punkta kvalifikācijas prasībām;
        2. Kandidāts iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju, tajā skaitā nav sniedzis Komisijas pieprasīto informāciju Komisijas noteiktajā termiņā vai dokumenti nav iesniegti atbilstoši Nolikuma prasībām un to saturs neatbilst Nolikuma prasībām;
        3. Kandidāts nav iesniedzis kādu no Nolikuma 3.7.punktā minētajiem kvalifikācijas apliecinošiem dokumentiem, izņemot Nolikuma 3.7.1.3.apakšpunktā prasīto.
     3. Ja Kandidāts ir personālsabiedrība, personu apvienība vai arī tas pieteikumā norādījis personu, uz kuras iespējām Kandidāts balstās, tas Sarunu procedūrā tiks noraidīts, ja Komisija konstatēs, ka uz kādu no tiem attiecas kāds no Nolikuma 3.10.2.punktā minētajiem nosacījumiem.
     4. Ja Kandidāts un tā pieteikums atbilst visām Nolikuma un Sarunu procedūras Kandidātu atlases prasībām, Kandidāts kvalificējas dalībai sarunu procedūras 2.kārtai. Pasūtītājs triju darbdienu laikā vienlaikus informē visus Kandidātus par pieņemto lēmumu attiecībā uz Kandidātu atlases rezultātiem (noraidītajiem Kandidātam norāda arī tā iesniegtā pieteikuma noraidīšanas iemeslus).

# Sarunu procedūras 2.kārtas norise

* 1. Sarunu procedūras 2.kārtā Kandidāti tiek uzaicināti iesniegt piedāvājumus un tiek vērtēti pretendentu piedāvājumi un veiktas sarunas ar tiem, lai noteiktu visizdevīgāko piedāvājumu saskaņā ar Nolikumā un uzaicinājumā noteiktajām prasībām un kritērijiem, un piešķirtu Līguma slēgšanas tiesības.
  2. **Uzaicinājums iesniegt piedāvājumu un piedalīties sarunās.** Pēc Kandidātu atlases rezultātu paziņošanas Pasūtītājs vienlaikus uzaicina visus atlasītos Kandidātus iesniegt piedāvājumus un piedalīties sarunās. Pasūtītājs nosūta Publisko iepirkumu likuma 31.panta trešajai daļai atbilstošu uzaicinājumu uz sarunu procedūras 2.kārtu tikai kvalifikācijas prasībām atbilstošajiem Kandidātiem, nosakot termiņu, cik ilgā laikā piedāvājums ir jāiesniedz, kā arī norādot sarunu uzsākšanas laiku un vietu. Par piedāvājumu iesniegšanas termiņu Pasūtītājs vienosies ar visiem atbilstošajiem Kandidātiem, bet, ja vienošanās netiks panākta, termiņš piedāvājumu sagatavošanai un iesniegšanai tiek noteikts ne īsāks par desmit dienām. Nosūtot uzaicinājumu, izvēlētajiem Kandidātiem tiks nosūtīta tai skaitā šāda informācija:
     1. Detalizēts Sarunu procedūras 2.kārtas norises apraksts;
     2. Tehniskā specifikācija;
     3. Piedāvājumu vērtēšanas izklāsts;
     4. Līguma projekts.
  3. **Pretendentu izslēgšanas noteikumi:** Pasūtītājs pārbauda un izslēdz pretendentu no dalības iepirkuma procedūrā atbilstoši Publisko iepirkumu likuma 39.1 pantam.
  4. **Piedāvājumu vērtēšana:**

Līguma slēgšanas tiesības piešķir, un par uzvarētāju Komisija atzīst Pretendentu, kurš ir piedāvājis Nolikuma prasībām atbilstošu **piedāvājumu ar viszemāko cenu.**

* 1. Ja Pretendents, ar kuru Pasūtītājs pieņēmis lēmumu slēgt Līgumu, būs personu apvienība, Pretendentam būs pienākums 10 dienu laikā no brīža, kad iepirkuma rezultāts normatīvajos aktos noteiktajā kārtībā kļuvis neapstrīdams, reģistrēt personālsabiedrību normatīvajos aktos noteiktajā kārtībā.

**IEPIRKUMA KOMISIJAS, Piegādātāju, Kandidātu un Pretendentu TIESĪBAS UN PIENĀKUMI ir noteikti Publisko iepirkumu likumĀ.**

# Nolikuma pielikumi

Visi Nolikuma pielikumi ir neatņemamas tā sastāvdaļas. Nolikumam ir šādi pielikumi:

1. pielikums – Pieteikuma vēstules forma;
2. pielikums – Apliecinājuma par finanšu apgrozījumu forma;
3. pielikums – Iepriekš sniegto pakalpojumu saraksta forma;
4. pielikums – Iesaistīto speciālistu saraksts;
5. pielikums – Informācija par Kandidāta speciāliesiem.

1.pielikums

Nolikumam ar ID Nr.ĶNP 2017/1

Pieteikuma vēstule

**Piezīme**: *Kandidātam jāaizpilda tukšās vietas šajā formā.*

**Iepirkums**: Sarunu procedūra, iepriekš publicējot paziņojumu par līgumu, “Ķekavas novada teritorijas plānojuma 2018.- 2030. gadam izstrāde”

**Iepirkuma ID Nr.:** ĶNP 2017/1

**Ķekavas novada pašvaldībai**

Saskaņā ar Sarunu procedūras Kandidātu atlases nolikumu, mēs, apakšā parakstījušies, apstiprinām, ka piekrītam Sarunu procedūras noteikumiem.

1. *Ja Kandidāts ir piegādātāju apvienība* *(personu grupa):*
   1. persona, kura pārstāv piegādātāju apvienību Sarunu procedūrā: \_\_\_\_\_\_\_\_\_\_\_\_\_\_\_\_\_\_\_\_\_.
   2. katras personas atbildības apjoms: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. Mēs apliecinām, ka pilnībā izprotam un piekrītam Iepirkuma noteikumiem, apņemamies tos ievērot un izpildīt Sarunu procedūras nosacījumus saskaņā ar visiem Nolikuma, tā pielikumu un Kandidāta pieteikuma noteikumiem.
3. Mēs apstiprinām, ka visi pievienotie dokumenti veido šo pieteikumu.
4. Mēs apliecinām, ka neesam ieinteresēti nevienā citā pieteikumā, kas iesniegts šajā iepirkuma procedūrā.
5. Informācija par Kandidātu vai personu, kura pārstāv piegādātāju apvienību Iepirkumā:

|  |  |  |
| --- | --- | --- |
| 6.1. | Kandidāta nosaukums: |  |
| 6.2. | Reģistrēts (vieta, datums, numurs): |  |
| 6.3. | Nodokļu maksātāja reģistrācijas Nr. (ja attiecināms): |  |
| 6.4. | Juridiskā adrese (norādīt arī valsti): |  |
| 6.5. | Biroja adrese (norādīt arī valsti): |  |
| 6.6. | Kontaktpersona: | (Vārds, uzvārds, amats) |
| 6.7. | Telefons: |  |
| 6.8. | Fakss (tikai gadījumā, ja Kandidāts nodrošina datu saņemšanu pa faksu): |  |
| 6.9. | E-pasta adrese: |  |
| 6.10. | Banka: |  |
| 6.11. | Bankas kods: |  |
| 6.12. | Bankas konta Nr.: |  |

Atbilstoši Publisko iepirkumu likuma 33.panta septītajai daļai (*Iesniedzot piedāvājumu vai pieteikumu, Kandidāts vai piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots.*) apliecinu šādu šajā pieteikumā iesniegto dokumentu atvasinājumu un/vai tulkojumu pareizību:

1) KOPIJA pieteikuma \_\_\_ lpp., kopā \_\_\_\_ (kopiju skaits);

2) NORAKSTS pieteikuma \_\_\_\_ lpp., kopā \_\_\_\_ (norakstu skaits);

3) IZRAKSTS pieteikuma \_\_\_ lpp., kopā \_\_\_\_ (izrakstu skaits);

2) TULKOJUMS pieteikuma a \_\_\_ lpp., kopā \_\_\_\_ (tulkojumu skaits).

Ar šo uzņemos pilnu atbildību par Sarunu procedūrā iesniegto pieteikumu, tajā ietverto informāciju, noformējumu, atbilstību Nolikuma prasībām. Sniegtā informācija un dati ir patiesi, kā arī norādītā kontaktinformācija ir aktuāla un Kandidāts nodrošinās, ka informācija, kas tiks uz to nosūtīta, no tā puses tiks saņemta.

Paraksts: \_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds:\_\_\_\_\_\_\_\_\_\_\_\_\_\_\_\_\_\_\_\_

Amats: \_\_\_\_\_\_\_\_\_\_\_\_\_\_

Pieteikums sagatavots un parakstīts 201\_\_.gada\_\_\_\_\_\_\_\_\_\_\_\_\_\_\_\_\_

2.pielikums

Nolikumam ar ID Nr.ĶNP 2017/1

Apliecinājums par finanšu apgrozījumu

(forma)

|  |  |  |
| --- | --- | --- |
| Nr.p.k. | Laika periods (gads)\* | Neto finanšu apgrozījums EUR |
| 1. | 20\_\_. |  |
| 2. | 20\_\_. |  |
| 3. | 20\_\_. |  |
| Kopā: | |  |
| Vidējais apgrozījums  (summa kopā, dalīta ar attiecīgo gadu skaitu): | |  |

\*Nepieciešamības gadījumā Kandidāts precizē, par kuru laika periodu tas sniedz informāciju.

*Šajā veidlapā ietverama informācija saskaņā ar Iepirkuma nolikuma 3.7.punktā noteiktajām prasībām par finanšu apgrozījumu.*

Ar šo apstiprinu, ka <*Kandidāta nosaukums*> faktiskais finanšu apgrozījums atbilst šajā apliecinājumā norādītajam un sniegtā informācija ir patiesa.

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(amats) (paraksts) (vārds, uzvārds)

3.pielikums

Nolikumam ar ID Nr.ĶNP 2017/1

Iepriekš sniegto pakalpojumu saraksts

|  |  |  |  |  |
| --- | --- | --- | --- | --- |
| Nr. p. k. | Pakalpojuma sniegšanas gads, mēnesis | Pakalpojuma īss apraksts, lai no tā varētu secināt atbilstību attiecīgajai nolikuma prasībai (tai skaitā pakalpojuma saturs, līguma summa euro bez PVN, līguma daļa, ko veicis Kandidāts (%)) | Pasūtītājs, tā kontaktpersona un tās tālruņa numurs | Statuss (galvenais uzņēmējs vai apakšuzņēmējs), veiktais darbu apjoms procentos |
| 1. |  |  |  |  |
| .. |  |  |  |  |

*Šajā veidlapā ietverama informācija saskaņā ar Iepirkumu nolikuma 3.7.punktā noteiktajām prasībām par Kandidāta pieredzi.*

*Ja Kandidāts iepriekšējā projektā ir strādājis kā apakšuzņēmējs, jānorāda tas pakalpojuma apjoms, ko sniedzis Kandidāts*.

Pielikumā:

1. atsauksme no \_\_\_\_\_\_\_\_\_\_\_\_\_;
2. atsauksme no \_\_\_\_\_\_\_\_\_\_\_\_\_.

Ar šo apstiprinu, ka <*Kandidāta nosaukums*> pieredze atbilst šajā apliecinājumā norādītajai un sniegtā informācija ir patiesa.

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(amats) (paraksts) (vārds, uzvārds)

4.pielikums

Nolikumam ar ID Nr.ĶNP 2017/1

Iesaistīto speciālistu saraksts

Ar šo apliecinu:

1. ka esmu informēts par <*Kandidāta nosaukums*> dalību iepirkuma procedūrā “Ķekavas novada teritorijas plānojuma 2018.- 2030. gadam izstrāde” ar ID Nr.ĶNP 2017/1;
2. man ir iepirkuma procedūras “Ķekavas novada teritorijas plānojuma 2018.- 2030. gadam izstrāde” ar ID Nr.ĶNP 2017/1 attiecīgajā 3.7.1.apakšpunktā noteiktā pieredze;
3. kā <*K andidāta nosaukums*> speciālists piedalīšos līguma izpildē:

|  |  |  |  |  |
| --- | --- | --- | --- | --- |
| Nr.p.  k. | Vārds, uzvārds | Speciālista amats/ veicamo darbu apraksts līguma izpildē | Papildu informācija, ja nepieciešams | Speciālista paraksts, datums |
| 1. |  | Teritorijas plānojuma izstrādes vadītājs |  |  |
| 2. |  | Arhitekts |  |  |
| 3. |  | Transporta speciālists |  |  |
| 4. |  | Inženierkomunikāciju tīklu speciālists |  |  |
| 5. |  | Hidrologs |  |  |
| 6. |  | Vides speciālists |  |  |
| 7. |  | Kartogrāfs |  |  |
| … |  | *(pievieno pēc nepieciešamības)* |  |  |

|  |  |
| --- | --- |
| Kandidāta pilnvarotās personas/Kandidāta paraksts: |  |

Datums

5.pielikums

Nolikumam ar ID Nr.ĶNP 2017/1

Informācija par kandidāta speciālistiem

|  |  |  |  |  |  |
| --- | --- | --- | --- | --- | --- |
| Nr. | Vārds, uzvārds | Speciālista kvalifikācija, izglītība\* | Pieredzes apraksts - pakalpojuma īss apraksts, lai no tā varētu secināt atbilstību attiecīgajai nolikuma prasībai (tai skaitā pakalpojuma saturs) | Pakalpojuma realizēšanas gads | Pasūtītājs, tā kontaktpersona un tās tālruņa numurs |
| 1. |  |  |  |  |  |
| 2. |  |  |  |  |  |

\* Papildus pievienot katra speciālista kompetenci apliecinoša dokumenta kopiju, ja informācija nav pieejama publiskajās datubāzēs. Vēlams pievienot atsauksmes no pasūtītājiem (vai darba devējiem), kas apliecina speciālista pieredzi attiecīgajā nozarē.

|  |  |
| --- | --- |
| Kandidāta pilnvarotās personas/Kandidāta paraksts: |  |

Datums